PREDKLADACIA  SPRÁVA

	Ministerstvo pôdohospodárstva Slovenskej republiky vypracovalo podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky  vydávania aproximačných nariadení vlády Slovenskej republiky v znení zákona č. 207/2002 Z. z. a na vykonanie § 3 ods. 2 zákona  č. 488/2002 Z. z. o veterinárnej starostlivosti a o zmene niektorých zákonov návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 282/2003 Z. z. o požiadavkách v záujme ochrany zdravia ľudí pri produkcii a uvádzaní čerstvého hydinového mäsa na trh.

             Predloženým návrhom sa mení a dopĺňa nariadenie vlády Slovenskej republiky č. 282/2003 Z. z. v zmysle  vyhodnotenia tabuliek zhody k tomuto nariadeniu Európskou komisiou a v zmysle jej  pripomienok.

             Predložený návrh nemá  dopad na štátny rozpočet, rozpočet obcí, rozpočet vyšších územných celkov ani negatívny dopad na životné prostredie a zamestnanosť. 

	Návrh nariadenia vlády bol predmetom pripomienkového konania, jeho vyhodnotenie tvorí súčasť tohto návrhu.

	Návrh nariadenia vlády sa predkladá bez rozporu.